Hotellet ble drevet av familien Sivertsen til 1980, da de solgte seg ut, og hotellet ble etablert som aksjeselskap. Selskapet gikk deretter gjennom en rekke eierskifter og konkurser, K. Strømmen Lakseoppdrett kjøpte hotellet i 1988, og skiftet navnet til Gloppen Hotell. Dag Moen ble ansatt som daglig leder, og store summer ble investert i å få tilbake den historiske atmosfæren hotellet hadde hatt tidlig på 1900-tallet.